钦定古今图书集成/明伦汇编/官常典/第650卷 > 刘学周
## 钦定古今图书集成/明伦汇编/官常典/第650卷 > 刘学周

按《江阴县志》：“学周，字翼辰，武昌人，进士。万历二十五
年任江阴。戟须电目，莅事精敏，能通夕不寐。吏蠹垂
百年者，剔发殆尽。有造见者，虽稠人中一接语，经岁
再见，犹能呼其名。乡镇居止，俱若有籍记，片言不可
欺，奸豪敛迹，以为神明。上台俞三老请取其清粮清
役良法，勒碑县门。将满考，以父忧去。服阕，起补南陵。”
适江阴令缺，复改江阴。两邑争之，各赴阙陈情。忽遘
疾卒。江民立祠祀之。